வானும் எனதும்.. என்னுடையது

வானும் எனதும்.. என்னுடையது ப.குணசுந்தரி தர்மலிங்கம் 01.! வானும் எனதும்! ! நானும் எனதும்! சுழியில் விரிந்து! விளிம்புகளை இழக்கும் ! நீருருவாய் பேச்சு! அவளின் ! இதுவரையிலான ஆதங்கத்திற்கு! வடிகாலாகவும் இருக்கலாம்! உறுத்து விழிக்கும் ! ஆங்காரத்துள் ஏமாற்றம் விரிய! உயிர்காற்றில் ! பிசுபிசுக்கிறது தோற்றம்! இனமறியாத! மனத்தின் நெருடலில்! எதிர்பார்ப்புகள் மொன்னையாக! ஏற்பும் மறுப்பும் வெறுமையாக்குகிறது.! திடீரென கனக்கும்! நெஞ்சுக்கூட்டில் சமாதானமாகாமல்! பிசைகிறது கண்டம்! கண்முன் விளக்கமாகும் ! மண்ணுடனான உறவில்! ஒவ்வொரு மணித் துளியிலும் ! பதிய விரும்புகிறேன்! அதிர்வின் ! காலமும் அகலமும் கணிக்க! கரையை அகலப்படுத்தினால்! உள்சரிகிறது மணல்! முகச்சுருக்கத்தில் ! அழுவதுகூட அவமானந்தான்.! நடப்பை ! இமைக்குள் நிருத்தி! சவமாய் கிடைக்கையில்! முடியாததும் புரியாததும்! மண்ணில் அழுந்த! கைகளின் பிணைப்பை! நெற்றியில் தாங்கி! விண் என்ற தெரிப்பில்! நிதானமாய் ! சுவாசிக்கிறது மனது! பார்த்ததும்! சுருக்கத்தைக் கண்ணீராக்குகிற ! நட்பைப் பெறவில்லை! மயிர்க்கால்களில் ஊறும்! உவர்க்கசிவின் எரிச்சல்! மண்ணின் தொடர்பருந்த ! உயிர்களின் தொகையில் ! அச்சம் தருகிறது.! உவப்பிலியாகச் சபித்தாலும்! சுற்றியுள்ளவை! அதனதன் செயல்களில்! முனைப்புடன்! வவ்வாலின் எச்சத்தை! நினைவுறுத்துகிறது! மண்ணேறிய வியர்வையும்! நெடிதுயிர்ப்பும். ! 02.! என்னுடையது! -! அதைப் பற்றிய பயம்! இருந்தது இல்லை! பெரிசா எனக்குப் பட்டது.! எதையும் சொல்லக் கேக்கிறதை விட! பட்டுத் தெரிஞ்சிக்கணும்னு! சொல்லுகிற தாத்தா! எப்பவும் நெனப்புல.! என்னிலிருந்து! கரைந்து போகிற ! உயிர்ப்புக்காக வருத்தப்பட்டதில்ல! நெனச்சும் பார்த்தது இல்ல.! புத்தகத் தூசியும்! தட்டினாத்தான் உதிரணுங்கிற ! நெனப்ப மீறி! ஒவ்வொரு முறையும்! அது தானே நிகழுது.! கிழிஞ்சது ! கிழியாதது எல்லாம்! என் பகுதியில் பத்திரமாய்! தாத்தாவையும்! மிஞ்சிட்டன்னு சொல்லுகிற! அவ பார்வை! எனக்குள்ள அரிக்கிது.! வயசானவங்க ! குழந்தைக்குச் சமம்! எதிர்த்த வீட்டு லட்சுமி பாட்டி! எப்பவும் குழந்தைதான்ற! பாப்பம்மாவின் பூசணி வாயில்! கைகால்களை நீட்டி ! அருவருப்பாய் நெளியும் அது.! அனுமதியினைத் தாங்கி! அடையாளமிடப்பட்ட பொருட்களுள் ! ஒன்றாய் அதுவும்.! வரவை நோக்கிய இருப்பு ! முழுமை அல்ல! இரண்டன் கலப்பே முழுமை! அதுவா இதுவா! எளிதில் வசப்படாத கருத்து! எப்பொழுதாவது! அலைக்கழிக்கிறது.! இருப்பை அந்நியமாக்கும்! உரு தரும் முழுமையில்! விலகி நிற்க இயலாது! எதன் சார்பிலும்! யாருக்காகவும்! இழப்பதற்குமில்லை.! அது என்னுடையது! ஒவ்வொரு முறையும் தானே நிகழும்